armvectores/hy_wikipedia_2023 huggingface dataset:
Չարլզ Լայել

Չարլզ Լայել (նոյեմբերի 14, 1797(1797-11-14)[…], Անգուս, Շոտլանդիա, Մեծ Բրիտանիայի թագավորություն - փետրվարի 22, 1875(1875-02-22)[…], Լոնդոն, Մեծ Բրիտանիայի և Իռլանդիայի միացյալ թագավորություն), շոտլանդացի փաստաբան, երկրաբան։ Համարվում է ժամանակակից երկրաբանության հիմնադիրը; Բրոքհաուզի և Էֆրոնի հանրագիտարանային բառարանում զետեղված բնորոշման համաձայն՝ «19-րդ դարի առավել աչքի ընկած գիտնականներից մեկն է»։  Նրա գլխավոր երկը «Երկրաբանության հիմունքներ» աշխատությունն է, որը հեղինակի կենդանության օրոք ունեցել է 11 հրատարակություն (12-րդը լույս է տեսել հետմահու)։ Այդտեղ, հակադրվելով աղետների արդյունքում Երկրի ծագման ու փոփոխությունների վերաբերյալ Ժորժ Կյուվիեի առաջ քաշած վարկածին (կատաստրոֆիզմի տեսությանը), որը մինչ այդ լայն տարածում էր ստացել և հավանության արժանացել Եվրոպայում, Չարլզ Լայելն ապացուցել է, որ Երկիր մոլորակն առաջացել ու փոփոխությունների է ենթարկվել բնական գործընթացների հետևանքով, գործընթացներ, որոնք ներկայումս էլ շարունակվում են նույն ինտենսիվությամբ։ «Երկրաբանության հիմունքները» աշխատության մեջ Լայելը մշակել է երկրաբանական գործոնների ազդեցությամբ երկրի մակերևույթի դանդաղ ու անընդհատ փոփոխման մասին ուսմունքը։ Նա կենսաբանության չափորոշչային (նորմատիվ) սկզբունքները տեղափոխել է երկրաբանության բնագավառ և կառուցել տեսական մի հիմնադրույթ, որն իր հերթին հետագայում ազդեցություն է գործել կենսաբանության վրա։


== Ունիֆորմիզմ ==
Ամենահիմնարար ավանդը երկրաբանության մեջ ունիֆորմիզմի նկատմամբ ունեցած հավատն էր, ըստ որի՝ «անցյալի բանալին ներկան է»։ Ներկայումս հայտնի է, որ դա, ըստ ամենայնի, սահմանափակ ճշմարտություն է, ինչպես ցույց է տվել Մինչքեմբրի շրջանի պատմությունը։ Երկրի վրա դիտվող բոլոր գործընթացները՝ սալերի տեկտոնիկան, լեռնակազմությունը, հողմահարումը, նստվածքագոյացումը, հավանաբար, սկիզբ են առել Վաղ մինչքեմբրի շրջանում։


== Ծանոթագրություններ ==


== Գրականություն ==
Time's Arrow, Time's Cycle (1978), a book by Stephen Jay Gould that reassesses Lyell's work
Worlds Before Adam: The Reconstruction of Geohistory in the Age of Reform (2008), a major overview of Lyell's work in its scientific context by Martin J. S. Rudwick
Principles of Geology: Penguin Classics (1997), the key chapters of Lyell's most famous work with an introduction by James A. Secord


== Արտաքին հղումներ ==
Charles Lyellի գործերը Գուտենբերգ նախագծում
Principles of Geology 1st edition at ESP.
Principles of Geology (7th edition, 1847) from Linda Hall Library
Լյուբիմցևո (գյուղ, Պերեսլավսկի շրջան)

Լյուբիմցևո (ռուս.՝ Любимцево), գյուղ Ռուսաստանի, Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիմիտրովո (ավան, Կրասնոարմեյսկի շրջան)

Անվան այլ կիրառումների համար տե՛ս՝ ԴիմիտրովոԴիմիտրովո (ուկրաիներեն՝ Димитрове), ավան Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Դիմիտրովո ավանում բնակվում էր 446 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գարսել Սեքվիլ

Գարսել Սեքվիլ (ֆր.՝ Garcelles-Secqueville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 761 մարդ, բնակչության խտությունը` 134.93 մարդ/կմ²։ Բնակավայրը զբաղեցնում է 5.64 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 12 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 506 աշխատունակ (15-64 տարեկան) բնակիչ, որոնցից ակտիվ էին 403-ը, իսկ ոչ ակտիվները` 103։ Ակտիվության ցուցանիշը կազմում է 79,6 %։ 403 աշխատունակ մարդկանցից աշխատել է 376 անձ (200 տղամարդ և 176 կին)։ Գործազուրկ են եղել 27 անձ (16 տղամարդ և 11 կին)։ 103 անաշխատունակներից 43-ը եղել են աշակերտներ կամ ուսանողներ, 39-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թեթրի Ծղլեբ

Թեթրի Ծղլեբ (վրաց.՝ თეთრი წყლები), գյուղ Վրաստանում։ Գտնվում է Կախեթի մարզի Թելավի շրջանում։


== Դիրք ==
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն և մարզկենտրոն Թելավից հեռու է 18 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 248 մարդ, իսկ 2014 թվականին հասել էր 93։


== Տրանսպորտ ==
Գյուղը շրջկենտրոն Թելավի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։
Ամենամոտ օդանավակայանը գտնվում է շրջկենտրոնում։ Այն ունի տեղական նշանակություն։


== Ծանոթագրություններ ==
Մուրաֆա (այլ կիրառումներ)

Մուրաֆա, կարող է վերաբերել՝

Մուրաֆա - գյուղ, Ուկրաինայի Խարկովի մարզի Կրասնոկուտի շրջանում
Մուրաֆա - գյուղ, Ուկրաինայի Վիննիցայի մարզի Շառգորոդի շրջանում
Պլացդարմ

Պլացդարմ (ֆր.՝ place d’armes - բառացի՝ զորքերի հավաքման հրապարակ).

սեփական կամ որևէ պետության տարածք (կամ դրա մի մասը), որն այլ պետության տարածք ներխուժելու նախապատրաստվելիս զինված ուժերի կենտրոնացման և ծավալման համար ծառայում է որպես ռազմական բազա։ Պլացդարմ կարող է ունենալ ստրատեգիական և օպերատիվ նշանակություն։
Տեղամաս, որը գրավում էին հարձակվող զորքերը՝ ջրային արգելքը հաղթահարելիս, կամ որը պահպանում էին նահանջող զորքերը՝ այդ արգելքի հակառակ ափին։
Ծովային դեսանտի գլխավոր ուժերի ափհանումն ու ծավալումն ապահովելու նպատակով դեսանտային գործողություններ կատարելու ժամանակ գրաված ափամերձ։


== Գրականություն ==
Плацдарм // Советская военная энциклопедия ։ в 8 т. — М. ։ Военное издательство Министерства обороны СССР, 1978. — Т. 6 ։ Объекты военные — Радиокомпас / [под общ. ред. Н. В. Огаркова]. — 678 с.
Ագամեդես

Ագամեդես (հուն․՝ Ἀγαμήδης, «շատ իմաստուն»), հին հունական դիցաբանությունում բեոտացի, Օրքոմենի արքա Էրգինի որդին (կամ, ըստ Էվմելի, Ապոլոնի և Էպիկաստի որդին)։
Դիցաբանությունում - հանրահայտ ճարտարապետ և շինարար (իր եղբոր՝ Տրոֆոնիեմի հետ միասին)։ Կառուցել է Դելփյան Ապոլոնի տաճարը, Մանտինեի Պոսեյդոնի տաճարը, Ֆիվայի Ամփիտրիոնի պալատը (Ալկմենայի հասանեկան հարկաբաժնով), թագուհիներ Գիրիեայի և Ավգիայի գանձարաններ։
Գոյություն ունի Ագամեդեսի մահվան մի քանի տարբերակ։
Ըստ Պավսանիուսի, Գիրիեայի գանձարանի կառուցման ժամանակ, եղբայրները պատի վրա չամրացված քար էին թողել, որպեսզի այն հնարավոր լինի հանել դրսից։ Գիրիեյը, նկատելով, նրա գանձարանը կողոպտվում է առանց կողպեքները և կնիքները վնասելու, գանձարանում թակարդ է տեղադրում։ Ագամեդեսը, մտնելով գանձարան, թակարդն է ընկնում և Տրոֆոնիեմը, որպեսզի թույլ չտա տաժանակիր մահապատիժ, որը սպասվում էր եղբորը, ինչպես նաև վախենալով ճանաչվելուց, գլխատում է Ագամեդեսին։
Ըստ Պինդարի և Պլուտարքոսի, կառուցելով Դելփյան տաճարը, եղբայրները Ապոլոնից պարգև են խնդրում։ Վերջինս պատասխանում է, որ նրանք կպարգևատրվեն յոթերորդ օրը և յոթերորդ օրը եղբայրները մահանում են քնի մեջ։


== Աղբյուրներ ==
http://mythology.sgu.ru/mythology/linc_personag/agamed.htm
http://dic.academic.ru/dic.nsf/hist_dic/8894


== Ծանոթագրություններ ==
Օբերշլայսհայմ

Օբերշլայսհայմ  (գերմ.՝ Oberschleißheim), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 11 296 մարդ (դեկտեմբերի 31, 2009): Զբաղեցնում է 30,60 կմ² մակերես։ Պաշտոնական կոդ՝ 09 1 84 135: Կազմված է 7 գյուղական օկրուգներից։


== Ծանոթագրություններ ==


== Արտաքին հղումներ ==
Պաշտոնական կայք
Ադրբեջանի բժշկության թանգարան

Ադրբեջանի բժշկության թանգարան (ադրբ.՝ Azərbaycan Tibb Muzeyi), Ադրբեջանի բժշկական թանգարան։ Հիմնադրվել է 1984 թվականին և գտնվում է Ադրբեջանի մայրաքաղաք Բաքվում։ Թանգարանը պաշտոնապես գործում է 1986 թվականի հունվարի 29-ից։


== Թանգարանի մասին ==
Թանգարանը գտնվում է Բաքվի Նաջաֆկուլի Ռաֆիև փողոցում։ 1996 թվականին թանգարանը գրանցվել է Ադրբեջանի մշակույթի նախարարության մասնավոր թանգարանների ցուցակում։ Թանգարանի նպատակն է նաև հավաքել, պահպանել, ցուցադրել և սերունդներին փոխանցել Ադրբեջանիի բժշկական մշակութային ժառանգությունը հանդիսացող նյութական և հոգևոր արժեքները։


== Ցուցադրություն ==
Թանգարանի հավաքածուն կազմված է մոտ 24 000 նմուշից, որոնց թվում են բժշկության մեջ օգտագործվող տարատեսակ հնագույն սարքեր, հայտնի բժիշկների լուսանկարներ, շատ տարվա պատմություն ունեցող գանգեր և ոսկրեր, հազարամյակներ առաջ օգտագործվող սափորներ, հին բժշկական գրքեր և բժշկության պատմությունը լուսաբանող շատ այլ նյութեր։ Թանգարանը ունի 6 դահլիճ։ Առաջին դահլիճում ցուցադրվում է XII դարի արևելքի ամենամեծ գիտնականներից մեկի՝ Աբու Ալի իբն Սինայի կիսանդրին և նրա «Բժշկական գիտության մասին» գրքի նկարը։ Այս դահլիճում առանձնանում է նաև Հիպոկրատի կիսանդրին, որը գիտական բժշկության հիմքն է։ Երկրորդ դահլիճում ցուցադրվում է միջնադարյան վիրաբուժական գործիքներ, XIII-XIX դդ. Ադրբեջանցի բժիշկների պատկերները։ Երրորդ դահլիճում ցուցադրվում են 20-րդ դարի սկզբին պատկանող  բժշկական նյութերը։ Չորրորդ դահլիճում կա Ադրբեջանի ժողովրդավարական հանրապետության ժամանակի  բժշկական ցուցահանդես։


== Ծանոթագրություններ ==
Աննա Պավլովա

Աննա Պավլովնա Պավլովա (ուկրաիներեն՝ Павлова Анна Павлівна, փետրվարի 12, 1881(1881-02-12), Սանկտ Պետերբուրգ, Ռուսական կայսրություն - հունվարի 23, 1931(1931-01-23)[…], Հաագա, Նիդերլանդներ), բալետի ռուս արտիստուհի։


== Կենսագրություն ==
1899 թվականին ավարտել է Պետերբուրգի թատերական ուսումնարանի բալետի բաժինը (Պ. Գերդտի դասարան), ընդունվել Մարիինյան թատրոն, 1906 թվականից՝ առաջատար պարուհի։ Մարիինյան թատրոնում վերջին ելույթը 1913 թվականին էր, Մոսկվայում՝ 1914 թվականին։ Նշանավոր դասական պարուհի Աննա Պավլովայի արվեստը շատ բանով նպաստել է ռուսական բալետի զարգացմանը և հայրենիքի սահմաններից դուրս հավաստել ռուսական բալետային թատրոնի համաշխարհային փառքը։ Աննա Պավլովայի արվեստին բնորոշ էր երաժշտականությունը, պարի հոգեբանական բովանդակության խորությունը, զգացմունքայնությունը, ժանրային բազմազանությունը։ Լավագույն դերապարերից են՝ Նիկիա, Կիտրի (Մինկուսի «Բայադերկա», «Դոն Կիխոտ»), Ժիզել (Ադանի «Ժիգել»), Պախիտա (Դելդևեզի «Պախիտա»)։ Աննա Պավլովաի ստեղծագործությունը մեծ նշանակություն է ունեցել Միխայիլ Ֆոկինի բարենորոգումների համար. Աննա Պավլովան եղել է նրա բեմադրությունների (Շչերբաչովի «Էվնիկա», Ռուբինշտեյնի «Խաղողի վազը», Շոպենի երաժշտությամբ՝ «Շոպենիանա», Չերեպնինի «Արմիդայի տաղավարը», Արենսկու «Եգիպտական գիշերներ») գլխավոր դերերի առաջին կատարողը։ Ֆոկինը Աննա Պավլովաի համերգային կատարման համար Սեն-Սանսի երաժշտությամբ բեմադրել է «Կարապը» (ավելի ուշ՝ «Մեռնող կարապը», 1907)։ 1908 թվականից Աննա Պավլովա ելույթներ է ունեցել արտասահմանում, 1909 թվականից մասնակցել «Ռուսական սեզոններին» Փարիզում։ 1910 թվականին ստեղծել է սեփական թատերախումբ և հյուրախաղերով հանդես եկել Եվրոպայի, Ասիայի, Ամերիկայի երկրներում։


== Ծանոթագրություններ ==
Պրոխլադնայա (Կարսի գավառ)

Պրոխլադնայա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արծվապտեր

Արծվապտեր (լատ.՝ Pteridium), պտերազգիների ընտանիքի բազմամյա խոտաբույսերի ցեղ։ Հայտնի է 2, ՀՀ-ում՝ 1 տեսակ՝ արծվապտեր տավրիական (P. tauricum)։
Հանդիպում է միայն Սյունիքի մարզում (Շիկահողի արգելոցում)։ Առաջացնում է մինչև 2 մ բարձր, բուսուտներ. գրանցված է ՀՀ Կարմիր գրքում։ Կոճղարմատը հզոր է, սողացող, ճյուղավորվող։ Տերևները կոթունավոր են, կաշեկերպ, կրկնակի, եռակի փետրաբաժան, ներքևից՝ շիկակարմրավուն, թավոտ։ Սպորանգիումները գրեթե անընդմեջ դասավորված են տերևի եզրերին՝ տերևաթիթեղի հետոլորված մասում։ Սպորներն առաջանում են հուլիսի երկրորդ կեսից։ Դեղաբույս է. տերևների և կոճղարմատների պատրաստուկներն օգտագործում են որպես ճիճվամուղ միջոց։
Միշ Վան Շոր

Միշ Վան Շոր (ռուս.՝ Миш-Вань-Шор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սերչեյու գետի աջ ափից 6 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073829
Կոդը ըստ հիդրոլոգիական հետազոտության (ՌԴ) — 103007382
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ժողովածու (524)

Ժողովածու (524), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 524 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 24.8×17.5 չափս։ Ձեռագիրը կազմված է 188 թերթից։ Գրված է միասյուն, երկսյուն, նոտրգրով։ Պահպանակը ունի 2 էջ, գրված է թղթի վրա՝ բոլոգրով (Յասմաւուրք)։ Կազմը` դրոշմազարդ կաշի։


== Բովանդակություն ==
Թուղթք (Ներս. Շնորհալի, Ներս. Լամբրոնացի, Գր. Տղայ, Էմմանուէլ, Միխ. պատրիարք)։
Թուղթ վարդապետացն հայոց առ Գրիգոր կթղ։
Թուղթ Փոտայ առ Զաքարիայ։
Վասն յառաջ եղեալ ժողովոցն։
Վասն ս. ժողովոցն ի Հայս։
Կանոնք Դւնոյ։
Ձեռնարկ, զոր խնդրեաց Սմբատ Վրկան մարզպան։
Նորին առ Կորնթոս տաճիկ։
Յովհ. Իմաստասիրի Սակս ժողովոցն, որք եղեն ի Հայս։
Քարոզի Կեսարացւոյ Գիրք հարցողաց։


== Ծանոթագրություններ ==
Իշխանաձոր (Քաշաթաղի շրջան)

Անվան այլ կիրառումների համար տե՛ս՝ Իշխանաձոր (այլ կիրառումներ)Իշխանաձոր, գյուղ Արցախի Հանրապետության Քաշաթաղի շրջանում՝ շրջկենտրոնից 62 կմ հարավ-արևելք, իսկ մայրաքաղաք Ստեփանակերտից` 105 կմ հեռավորության վրա՝ Հակարի գետի ափին։ 


== Աշխարհագրություն ==
Գյուղը տեղակայված է ԱՀ հարավարևմտյան հատվածում՝ Քաշաթաղի շրջանում՝ նախկինում՝ Արցախի Պարսկանք գավառում։ Բնակավայրը տեղաբախշված է Հակարի գետի ձախ ափին հարթավայրային մասում։ Բնակավայրը աչքի է ընկնում գեղատեսիլ բնությամբ։ Գյուղից ոչ շատ մեծ հեռավորության վրա է գտնվում Իրանի Իսլամական հանրապետությանը։
Համայնքը հարթավայրային է, ունի 1700,0 հա տարածք, որից 1425,6 հա գյուղատնտեսական նշանակության, 120,6 հա անտառային հողեր։ Իշխանաձոր համայնքի սահմանային գոտով հոսում է Հագարի գետը։
Համայնքի տարածքում խմելու ջրի համար առկա են թվով 40 գործող անհատական ջրհորներ։


== Պատմություն ==
Բնակավայրի անվան և պատմության վերաբերյալ սկզբնաղբյուրներում առայսօր հիշատակություններ չեն հայտնաբերվել։
18-րդ դարի երկրորդ կեսին և 19-րդ դարի սկզբներին թրքախոս քրդերին հաջողվեց հայերին դուրս մղել Արաքսի ափամերձ տարածքներից։
Բնաշխարհագրական միջավայրը հարմարավետ էր, և հայկական նախկին բնակավայրերի առկայությունը հնարավորություն ընձեռեց նրանց՝ արագ յուրացնելու նոր տարածքներ։ Նախկինում գոյություն ունեցած հայկական բնակավայրը եկվորները անվանել էին Խանլըղ։
Բնակավայրում և նրա շրջակայքում եղած հայկական հուշարձանները նրանց բնակարանների և օժանդակ շինություներրի կառուցման համար շինանյութ դարձան։
Խորհրդային տարիներին՝ 1930 թվականին գյուղն ընդգրկված էր ԱԽՍՀ Կուբաթլուի շրջանի կազմի մեջ։ Գյուղն Արցախի Հանրապետության Պաշտպանության բանակի կողմից ազատագրել է 1993 թվականի հոկտեմբերի վերջերին։
Ազատագրվել է 1993 թվականի հոկտեմբերին, բնակեցվել է 1998 թվականին՝ Ադրբեջանից բռնագաղթած հայ փախստականներով։
2014 թվականին Արցախի ազգային վիճակախաղից ստացած հասույթով Իշխանաձորում կառուցվում է 34 տուն։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
Բնակչությունը 2003 թվականի տվյալներով 211 մարդ է։ 2015 թվականին Իշխանաձոր համայնքի բնակչության թվաքանակը կազմում էր 204 մարդ, կար 63 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Զբաղվում են երկրագործությամբ և այգեգործությամբ։


== Հասարարակական կառույցներ ==
2000 թվականի սեպտեմբերից Իշխանաձորում գործում էր Հովհաննես Թումանյանի անվան միջնակարգ դպրոցը։ Այն ուներ եռահարկ շենք։ 2017 թվականին ԱՀ կառավարության «Քաշաթաղ» բարեգործական հիմնադրամի և «Հայրենասեր» կազմակերպության ջանքերով դպրոցական շենքը վերանորոգվել և կահավորվել է նոր գույքով։
Իշխանաձորի զարգացման նպատակով նոր թաղամասում Քաշաթաղ բարեգործական հիմնադրամի և ԱՀ կառավարության հովհանավորությամբ կառուցվել են բնակարաններ և 2016 թվականի օգոստոսին հանձնվել շահառուներին՝ նորաստեղծ և բազմանդամ ընտանիքներին։
Տնտեսության զարգացման նպատակով կառուցվել են Իշխանաձոր-1, Իշխանաձոր-2, Իշխանաձոր-Աջափնյա ոռոգման ջրատարները, բացվել բուժամբուլատորիա, մեքենատրանսպորտային կայան, «Ջրմուղ» ՓԲԸ-ն։ 
2015 թվականի դրությամբ համայնքում գործում էր գյուղապետարան, բուժկետ, միջնակարգ դպրոց, որտեղ սովորում են 34 աշակերտներ։


== Ծանոթագրություններ ==


== Արտաքին հղումներ ==
Իշխանաձոր գյուղի մասին 
Վիճակախաղի հասույթով Իշխանաձորում նոր թաղամաս է կառուցվելու
Պաստա ալլա նորմա

Պաստա ալլա նորմա (իտալերեն՝ Pasta alla Norma), սիցիլիական խոհանոցի ավանդական ուտեստ, որը պատրաստվում է մակարոնից, սմբուկից, լոլիկից, ռեհանից, պանրից։ Ուտեստի հայրենիքը Կատանիա քաղաքն է, որը գտնվում է Սիցիլիա կղզու արևելյան ափին՝ Էտնա հրաբուխի ստորոտում։


== Պատմություն ==
Ինչպես տեղեկացնում են պատմաբանները՝ ուտեստը իր անվանումը ստացել է 19-20-րդ դարերի թատրոնի ռեժիսոր և գրող Նինո Մարտոլյոյի շնորհիվ։ Փորձելով պաստան՝ մաեստրոն հայտարարել է՝ «Chista è ‘na vera Norma!» («այ սա իսկական նորմա է»)՝ ուտեստի կատարելությունը համեմատելով հայտնի Նորմա օպերայի հետ։ Անվանումը միջազգային ճանաչում է ստացել։ Ուտեստը մտնում է հայտնի խոհարարների (օրինակ՝ Ջ. Օլիվերի) ուտեստների ցանկի մեջ։


== Բաղադրիչներ ==
Մակարոնեղենից օգտագործվում է մակկերոնին կամ պեննեն (թույլատրվում է օգտագործել նաև սպագետտի)։ Ուտեստին համ է տալիս սմբուկը, դասական բաղադրատոմսով պատրաստելիս օգտագործվում է ռիկոտա պանիրը, իսկ որպես փոխարինող՝ պեկորինո կամ պարմեզան։ Բաղադրատոմսերի մեծ մասում օգտագործվում է լոլիկ (թարմ կամ պահածոյացված)։ Որոշ խոհարարներ ռեհանը փոխարինում են անանուխով (կամ երկու բույսերն էլ օգտագործվում են)։ Ուտեստի պատրաստման համար օգտագործվում է սոխը և ձիթապտղի յուղը։


== Ծանոթագրություններ ==
Hero (երգ, Մրայա Քերի)

«Hero» («Հերոս»), ամերիկացի երգչուհի Մրայա Քերիի երգը նրա Music Box ալբոմից, որ թողարկվել է 1993 թվականի օգոստոսի վերջին։ Նույն թվականի հոկտեմբերին երգը թողարկվել է որպես առանձին սինգլ։


== Պատմություն ==
Երգի հեղինակներ Մրայա Քերին (տեքստ) և Ուոլտեր Աֆանասեֆը (երաժշտություն, եղել է նաև ձայնագրության ռեժիսորը) նշել են, որ սկզբում երգը նախատեսված է եղել որպես «Հերոս» ֆիլմի գլխավոր երգ, որի գլխավոր դերում հանդես է գալիս Դասթին Հոֆմանը, ընդ որում՝ գլխավոր երաժշտական թեման այնտեղ պետք է կատարեր Գլորիա Էստեֆանը։
Ուոլտեր Աֆանասեֆը Մրայա Քերիի հետ այդ ժամանակ աշխատում էին երգչուհու ապագա Music Box ալբոմի վրա։ Աֆանասեֆը պատմել է, թե ընդմիջման ժամանակ «նստած էի դաշնամուրի մոտ և ասացի Մրայային այդ ֆիլմի մասին։ Երկու ժամվա ընթացքում մենք նախապատրաստեցինք հիանալի նախահումք «Hero» երգի համար։ .... Այն նախատեսված չէր նրա համար, որ Մրայան երգի այն։ Նրա պատկերացմամբ՝ մենք երգը գրել էինք Գլորիա Էստեֆանի համար այս ֆիլմի համար։ Եվ մենք մտանք այն ոլորտը, ուր Մրայան չէր մտած. ըստ նրա խոսքերի՝ այն [երգը] չափազանց քաղցր-մեղցր ու սենտիմենտալ էր կամ չափազանց փոփ-բալադային կամ չափազանց հնաոճ մեղեդով ու տեքստով»։
Songfacts կայքում նշվել է, թե երբ երգը գրեթե պատրաստ էր, Քերին ու Աֆանասեֆը կատարել են այն  Sony Music Entertainment ընկերության նախագահի՝ Մրայա Քերիի փեսացու (ապագա ամուսին) Թոմի Մոտոլայի համար։ Նրանք Մոտոլային պատմել են, որ երգը «Հերոս» ֆիլմի համար է։ Վերջինս ասել է. «Դուք կատակո՞ւմ եք։ Դու չեք կարող այդ երգը տալ այդ ֆիլմի համար։ Այն չափազանց լավն է։ Մրայա՛, դու պետք է վերցնես այդ երգը։ Դու պետք է անես դա»։
Ֆիլմի պրոդյուսերները հետագայում օգտագործել են «Heart of a Hero» երգը Լյութեր Վենդրոսի կատարմամբ։
Songfacts կայքը պնդում է, որ սկզբում Մրայա Քերիին երգը դուր չի եկել, և նա մտածել է, որ այն չափազանց նվնվան է։ Սակայ հետագայում, երբ սկսել է երախտագիտության նամակներ ստանալ այն մասին, թե երգը մարդկանց օգնել է կյանքում, սկսել է գնահատել այն իր ուժի ու զգացմունքի համար, որ առաջացնում է մարդկանց մոտ։
Երգը թողարկվել է 1993 թվականին, և դրանից կարճ ժամանակ հետո Մրայան Քերին ու Մոտոլան ամուսնացել են։ Նրան ամուսնությունը տևել է չորս տարի (նրանք ամուսնացել են 1993 թվականի հունիսի 5-ին, իսկ շուրջ չորս տարի հետո՝ 1997 թվականի մայիսի 30-ին, հայտարարել են այն մասին, որ ապրելու են առաջին, իսկ հետո պաշտոնապես ամուսնալուծվել են։ 2000 թվականին Մոտոլան ամուսնացել է մեքսիկացի փոփ երգչուհի Թալիայի հետ)։


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
«Hero» YouTube կայքում
Երգի տեքստը MetroLyrics կայքում
Առավետե

Առավետե (էստ․՝ Aravete), գյուղական ավան Էստոնիայի Յարվամաա նահանգի Ամբլա շրջանում։
2011 թվականի տվյալներով գյուղական ավանում բնակվում էր 769 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Սուրբ Ֆրանցիսկոսի եկեղեցի (Կաստրո)

Սուրբ Ֆրանցիսկոսի եկեղեցի (իսպ.՝ Iglesia de San Francisco), գտնվում է Չիլիի Չիլոե կղզում, տեղակայված  կղզու վարչական կենտրոն Կաստրո քաղաքի Պլազա դե Արմաս հրապարակում։ Եկեղեցու տարածքը 1404 մ² է, լայնությունը՝ 52 մ, իսկ բարձրությունը 27 մետր է։ Եկեղեցու վերևում գտնվող կամարաձև գմբեթն ունի 32 մետր բարձրություն, իսկ աշտարակները՝ 42 մետր բարձրություն։ Տաճարը հայտնի է նաև որպես Սուրբ Հակոբի եկեղեցի (իսպ.՝ Iglesia Apóstol Santiago և սխալմամբ անվանվել է «տաճար»։ Սուրբ Ֆրանցիսկոսի եկեղեցին պատկանում է այս թեմը կազմող 24 ծխական համայնքներից մեկին։
1979 թվականին եկեղեցին հռչակվել է Չիլիի ազգային հուշարձան, իսկ 2000 թվականի նոյեմբերի 30-ին՝ ընդգրկվել է ՅՈՒՆԵՍԿՕ-ի համաշխարհային ժառանգության օբյեկտների ցանկում։


== Պատմություն ==
Կաստրոն Չիլիի երրորդ ամենահին քաղաքն է։ Այն հիմնադրվել է 1567 թվականի փետրվարին ՝ Մարտին Ռուիզ դե Գամբոյի կողմից։ Նրան իր սկեսրայրը՝ Չիլիի ժամանակավոր նահանգապետ Ռոդրիգո դե Կիրոգոգանին, ուղարկել էր Չիլոեի կղզեխմբում քաղաք՝  Սանտյագո դե Չիլի անվամբ եկեղեցի հիմնելու։ Նույն թվականին կառուցվեց եկեղեցի Սուրբ Հակոբոս (Սանտյագո) անունով, որը ենթադրաբար նախատեսված էր տեղացիների քրիստոնեացման համար։ Եկեղեցին այրվել և վերակառուցվել է մի քանի անգամ՝ մինչև 1771 թվականը, այնուհետև ճիզվիտների վերահսկողության տակ օգտագործվել է որպես ծխական եկեղեցի։
Եկեղեցու վերջին վերակառուցումը ղեկավարել է քահանա Ֆրա Անխել Կոդոդիո Սուբիաբրե Օջարսունը, որը ղեկավարել է եկեղեցին 1901-1912 թվականներին։


== Ճարտարապետություն ==
Եկեղեցու ձևավորումը ստեղծվել է իտալացի ճարտարապետ Էդուարդո Պրասասոլիի կողմից։ Ի տարբերություն Չիլոե կղզու մյուս եկեղեցիների բնորոշ ոճին, Սուրբ Ֆրանցիսկոսի եկեղեցու ոճը նեոգոթական է։ Եկեղեցին կառուցվել է Չիլոեի ատաղձագործների կողմից՝ Սալվադոր Սիերպեի ղեկավարությամբ։ Կառուցման համար օգտագործվել են փայտի տեղական տեսակներ, ինչպիսիք են Ֆիցրոյան, պիլգերոդենդրոն և այլն։ Շինության ինտերիերի համար օգտագործվել է նոտոֆագուս և օլիվիլո տեսակի ծառերի փայտեր, սակայն, ճակատը, տանիքը և արտաքին ծածկույթը պատրաստված են ցինկապատ երկաթից։
Եկեղեցու ներսում պատկերված են Միքայել հրեշտակապետը` Սատանային հաղթելիս, Սուրբ Ալբերտո Հուրտադոյի կերպարը և Հիսուս Քրիստոսի պատկերը, որը հայտնաբերվել է Չիլոեի Կագուա եկեղեցում։
Եկեղեցու ճակատը ներկված է վառ գույներով, որը բնորոշ է Չիլոյի Պլազա դե Արմաս քաղաքին։


== Պատկերասրահ ==

		
		
		


== Տես նաև ==
Սուրբ Ֆրանցիսկոսի բազիլիկ Ասսիզիում
Սուրբ Ֆրանցիսկ Ասսիզեցու եկեղեցի


== Ծանոթագրություններ ==
Տոռգու (Էստոնիայի շրջան)

Տոռգու շրջան (էստ․՝ Torgu vald), շրջան Էստոնիայի Սաարեմաա նահանգում։ Շրջանի կենտրոնն է Իիդե գյուղը։


== Բնակչություն ==
2010 թվականի տվյալներով շրջանում բնակվում էին 346 մարդ։ Բնակչության խտությունը շրջանում կազմում էր 2,74 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Իբրոս

Իբրոս (իսպ.՝ Ibros) մունիցիպալիտետ Իսպանիայում։ Գտնվում է Խուան պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լա Լոմա շրջանում։ Տարածքը կազմում է 55.6 կմ2։ Բնակչությունը՝ 3144 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
De Ibros y muy de Ibros (Página personal) Archived 2008-07-05 at the Wayback Machine.
Էրիթրոպոետին

Էրիթրոպոետին, (հեմոպոետին) պեպտիդային հորմոն, սինթեզվում է գլխավորապես երիկամներում, մասամբ նաև՝ լյարդում և այլ հյուսվածքներում։ Հորմոնը խթանում է էրիթրոպոեզը, որի հիմքում ընկած է չհասունացած էրիթրոցիտային բջիջների՝ հասուն էրիթրոցիտների վերածելու գործընթացների ակտիվացումը և հեմոգլոբինի սինթեզի արագացումը։
Հաճախ համարվում է ոչ թե հորմոն, այլ ցիտոկին։


== Հայտնաբերման պատմություն ==
1905 թվականին Պարիզի բժշկության պրոֆեսոր Պոլ Կարնոթը և նրա ասիստենտը ենթադրեցին, որ էրիթորոցիտների առաջացումը կարգավորում է հատուկ հորմոնով։ 
Ճագարների վրա կատարվող փորձերով, որոնք ընթանւոմ էին արյունահեռացմամբ, հայտնաբերեցին էրիթրոցիտների ավելացում։ Հետագա ուսումնասիրությունները այլ գիտնականների կողմից ցւոյց տվեցին արյան մեջ որոշ նյութերի առկայություն, որոնք խթանւոմ են էրիթրոցիտների առաջացումը։ այդ նյութը հետագայում կոչվեց էրիթրոպոետին։
1970-ական թվականներին արյունաբան Ջոն Ադամսոնն ու նեֆրոլոգ Ջոզեֆ Ու. Էշբախը ուսումնասիրեցին երիկամների տարբեր խանգարումների և էրիթրոպոետինի դերը էրիթրոցիտների առաջացման գործում։ Էրիթրոպոետինի ամինաթթվային կառուցվածը մասնակիորեն որոշվեց այդ նույն թվականներին։ հետագայում, Կոլումբիայի համալսարանում հայտնաբերվեց էրիթրոպոետնի առաջացման մեխանիզմը։
1985 թվականին առանձնացվեց էրիթրոպոետինի սինթեզի համար պատասխանատու գենը։


== Ազդեցության մեխանիզմ ==
Էրիթրոպոետինն ուժեղացնում է կարմիր ոսկրածուծի կողմից երկաթի, պղնձի և վիտամին B12-ի յուրացումը։
Հորմոնի արտադրությունն ուժեղանում է թերթթվածնաարյունության, սակավարյունության, երիկամների սակավարյունության ժամանակ։ Անդրոգենները, սիմպաթիկ նյարդային համակարգը, կատեխոլամինները, կոբալտի աղերը խթանում են էրիթրոպոետինի արտադրությունը։ Գլյուկոկորտիկոիդները նույնպես ուժեղացնում էն էրիթրոպոետինի արտադրությունը, որը սթրեսային իրավիճակների ժամանակ հանդիսանում է հեմոգլոբինի քանակի ավելացման և արյան թթվածին մատակարարելու ընդունակության բարձրացման մեխանիզմներից մեկը։
Սպորտային մրցություններում էրիթրոպոետինն օգտագործվում է որպես կենսախթանիչ՝ դոպինգ։ այդ պատճառով նրա օգտագործումը արգելված է մրցույթների ժամանակ։


== Ծանոթագրություններ ==
Լոուրենս Ալմա-Թադեմա

Սըր Լոուրենս Ալմա-Թադեմա (անգլ.՝ Lawrence Alma-Tadema [ˈælmə ˈtædɪmə], հունվարի 8, 1836(1836-01-08)[…], Դրոնրիյպ, Նիդերլանդներ - հունիսի 25, 1912(1912-06-25)[…], Վիսբադեն, Գերմանիա), 19-րդ դարի ամենահայտնի բրիտանական նկարիչներից մեկը, որը նկարում էր պատմական և դիցաբանական թեմաներով կտավներ։ Իր նկարներում նա ներկայացնում էր Հռոմեական կայսրության շքեղությունն ու անկումը։ Նրա նկարները ճշգրիտ վերարտադրում են անցած ժամանակի մանրուքները, և ունեին մեծ հեղինակություն Մեծ Բրիտանիայում, ինչի մասին վկայում է նրան ասպետի տիտղոսի շնորհելը։


== Կենսագրություն ==
Սովորել է Բելգիայում՝ անմիջապես իր դիրքերը զբաղեցնելով կերպարվեստի պատմության ժանրում։ 1860-ական թվականների նկարների սյուժեն ընտրել է առավելապես Մերովինգների դարաշրջանի պատմությունից, այնուհետև կենտրոնացել է Հին Եգիպտոսի թեմայի շուրջ, հետո անցել է անտիկ աշխարհի թեմային։ 1870 թ. տեղափոխվել է Մեծ Բրիտանիա, 1873 թ. Բրիտանիայի թագուհի Վիկտորյայի անձնական կարգադրությամբ ստացել է բրիտանական հպատակություն։ Ստեղծել է 408 կտավ, որից 300-ը եղել են անտիկ աշխարհի պատկերավորումներ։ Նրա նկարների կերպարները եղել են ժամանակակից վիկտորիականներ՝ ներկայացված դասական բեմանկարում։ Նկարները ստույգ վերաստեղծել են անտիկ դարաշրջանի մասնիկներ և Անգլիայում վայելում էին մեծ հեղինակություն, որի մասին վկայում է 1899 թ. նկարչի ասպետական կոչման յուրացման փաստը և իր բարձրացումը Արժանավորների խորհրդի անդամակցության մեջ 1904 թ.։ Թաղված է Սուրբ Պողոսի տաճարում։
Ալմա-Թադեմայի մահվանից անմիջապես հետո նրա ստեղծագործությունները դուրս եկան նորաձևությունից և գործնականորեն մոռացվեցին։ Միայն 1970-ական թվականներին՝ սրահային և դեկորատիվ գեղանկարչության նկատմամբ հետաքրքրության վերելքի հետ, գնահատվում է նրա ներդրումը բրիտանական և համաշխարհային արվեստի զարգացման մեջ։ Ի նշան նկարչի ծառայությունների ընդունման, 1996 թ. Ամստերդամում՝ Վան Գոգի թանգարանում, կազմակերպվում է նրա աշխատանքների ցուցահանդեսը։ Ռուսաստանում Ալմա-Թադեմայի ստեղծագործությունները թույլ են ներկայացված, թանգարաններում պահվում են նրա ստեղծագործություններից ընդամենը 3-ը։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Виртуальная галерея картин Лоуренса Альма-Тадема проекта Wm-Painting.ru
Ինքնահարմարվող համակարգ

Ինքնահարմարվող համակարգ, ինքնուսուցվող համակարգ, որի գործարկման ալգորիթմը մշակվում և կատարելագործվում է ինքնուսուցման պրոցեսում։ Այդ պրոցեսը հանգեցնում է «փորձերի» և «սխալների»։ Համակարգը կատարում է ալգորիթմների փորձնական փոփոխություններ և միաժամանակ հսկում այդ փոփոխությունների արդյունքները։ Եթե արդյունքները հարմար են կառավարման առումով, ապա փոփոխությունները շարունակվում են մինչև լավագույն արդյունքի հասնելը կամ էլ մինչև կառավարման պրոցեսի վատացումը։
Շեշե Դրամե

Շեշե Դրամե (ֆր.՝ Chéché Dramé, սեպտեմբեր 1984, Մալի - սեպտեմբերի 14, 2010(2010-09-14), Մալի, հայտնի է նաև Ֆաթումաթա Դրամ անունով), մալիացի երգչուհի։


== Կենսագրություն ==
Շեշե Դրամեը ծնվել է 1984 թվականին Արևմտյան Աֆրիկայում տեղակայված Մալիի Հանրապետությունում։ Նա սկսել է իր կարիերան շատ վաղ հասակից, որի հարցում նրան օգնել է Բաբանի Կոնեն (Babani Koné)։ Բաբանին Չեչեին օգնել է նաև իրական կյանքում։
Նա մահացել է 2010 թվականի սեպտեմբերի 14-ին և թաղված է Մալիի «Niamakoro» անվան գերեզմանոցում։


== Ծանոթագրություններ ==


== Արտաքին հղումներ ==
L'adieu à Chéché Dramé : une foule inconsolable aux obsèques Archived 2010-09-20 at the Wayback Machine.
Chéché Dramé repose désormais au cimetière de Niamakoro - Les témoignages
Կուտոկ (գետ)

Կուտոկ (ռուս.՝ Куток), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոլպ գետի ափում՝ 11 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Սուդա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007838
Հիդրոլոգիական ուսումնասիրությունների կոդը - 110000783
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լևոն Սահակյան (գրող)

Լևոն  Սահակյան (հունվարի 26, 1955(1955-01-26), Բռուն, Գորիսի շրջան, Հայկական ԽՍՀ, ԽՍՀՄ), բանաստեղծ, ազատամարտիկ, Հայաստանի գրողների միության անդամ, Հայաստանի գրողների միության Սյունիքի մասնաճյուղի ղեկավար։


== Կենսագրություն ==
Լևոն Սահակյանը ծնվել է 1955 թվականի հունվարի 26-ին, Գորիսի շրջանի Ակներ համայնքում։  Սովորել է Վերիշենի միջնակարգ դպրոցում։ Ավարտել է Կապանի շինարարական տեխնիկումը և Գորիսի «Սյունիք» համալսարանը՝ տնտեսագետի մասնագիտությամբ։ 1973-1975 թվականներին ծառայել է ԽՍՀՄ զինված  ուժերում։  Բանաստեղծություններ սկսել է գրել տասներեք տարեկանից։ 1988 թվականին  նշանակվել է Ակների կամավորական ջոկատի շտաբի պետ։ Կռվել է նաև Շուռնուխի, Լաչինի և Հորադիսզի շրջանում։


== Աշխատանքային գործունեություն ==
1992 թվականին դարձել է երկրապահների միության անդամ։ 1976 թվականից անդամակցել է «Սյունիք» գրական միավորմանը (նախագահ՝ արձակագիր Սուրեն Այվազյան) ։ 1995 թվականին դարձել է Հայ գրողների միության անդամ։ 2013 թվականին դարձել է Հայաստանի գրողների միության անդամ։  Աշխատել է նաև Ակների համայնքապետարանում որպես աշխատակազմի ղեկավար։


== Ընտանիք ==
Ամուսնացած է, ունի 2 որդի, մեկ դուստր և վեց թոռ։


== Հրատարակված գրքեր ==
«Հանուն հավատի» 1991 թվական
«Կատակում է Գորիսը» 1994 թվական
«Հավատի խորան» (1996)
«Ակների պատմություն» (2000)
«Գորիսյան ժպիտներ» (2002)
«Թռիչքներ» (2003)
«Գրամատյան» (2006)
«Ուղեծիր» (2010)
«Բանաստեղծություններ» (2013)
«Ընտրանի» (2015)
«Երկեր» (2016)


== Ծանոթագրություններ ==
Լոզե (Ծովափնյա Շարանտի գավառ)

Լոզե (ֆր.՝ Lozay), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լուլե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17213.


== Բնակչություն ==
Համայնքի բնակչությունը 2010 թվականին կազմում էր 155 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լոզե (ֆր.)
Սովետսկայա տորգովլյա (այլ կիրառումներ)

«Սովետսկայա տորգովլյա» («Советская торговля», «Խորհրդային առևտուր»).

Երկօրյա թերթ, պետական առևտրի և սպառողական կոոպերացիայի աշխատողների արհմիության ԿԿ ու ԽՍՀՄ առևտրի մինիստրության օրգան
ԽՍՀՄ առևտրի մինիստրության գիտատնտեսական ամսագիր
Ցուրու

Ցուրու, քաղաք Ճապոնիայում։ Գտնվում է Յամանասի Պրեֆեկտուրայում։ Քաղաքի մակերեսը կազմում է 168,58 կմ², բնակչությունը կազմում է 32919 մարդ (Օգոստոսի 1 2014), բնակչության խտությունը կազմում է — 203,73 մարդ/կմ²։


== Աշխարագրական դիրքը ==
Քաղաքը գտնվում է Հոնսյու կղզում, Յամանասի պրեֆեկտուրայում, Տյուբու տարածաշրջանում։ Իր հետ սահմանակցում են Ֆուձիյոսիդա, Օցուկի, Ուենոխառա քաղաքները, Նիսկիացուռա, Ֆուձիկավագուծիկո ավանները, Դոսի, Օսինո, Յամանակակո գյուղերը։


== Բնակչություն ==
Քաղաքի բնակչությունը կազմում է 32,919 մարդ (Օգոստոսի 1 2014), իսկ բնակչության խտությունը կազմում է, 203,73 մարդ/կմ2։ Բնակչության թվաքանակի փոփոխությունը 1980-ից 2005 թվականակներին։


== Խորհրդանիշ ==
Քաղաքի ծառը համարվում է Սոճին, ծաղիկը - Ճապոնական Սակուրան, թռչունը - Cettia diphone.


== Քույր քանաքներ ==
 Հենդերսոն, ԱՄՆ (1983)


== Ծանոթագրություններ ==
Վոզնեսենկա (գյուղ, Սեմիլուկսկի շրջան)

Անվան այլ կիրառումների համար տե՛ս՝ ՎոզնեսենկաՎոզնեսենկա (ռուս.՝ Вознесенка), գյուղ Ռուսաստանի Վորոնեժի մարզի Սեմիլուկսկի շրջանի կազմում։
Բնակչությունը 2005 թվականին գրանցված տվյալներով կազմում էր 299 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեմիդովկա (գյուղ, Սմոլենսկի շրջան)

Անվան այլ կիրառումների համար տե՛ս՝ Դեմիդովկա (այլ կիրառումներ)Դեմիդովկա (ռուս.՝ Демидовка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 124 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Mirinda

Mirinda («Միրինդա»), ապրանքանիշ, որը պատկանում է ամերիկյան ՊեպսիԿո ընկերությանը, ոչ ոգելից գազավորված ըմպելիք։


== Պատմություն ==
Mirinda-ն առաջին անգամ ներկայացվել է 1958 թվականին Իսպանիայում։
1970 թվականին ՊեպսիԿո ընկությունը գնել է ապրանքանիշը։
ԱՄՆ-ում Mirinda-ն ներկայացվել է 2003 թվականին և սկզբնական շրջանում վաճառվել է ցածր գնով, որպեսզի դառնա «Fanta» ապրանքանիշի մրցակիցը, որն արտադրվում է Կոկա-Կոլա ընկերությունում։
1996 թվականի վերջին ՊեպսիԿո ընկերությունը փորձեց ապրանքանիշը ներկայացնել Բրազիլիայում, բայց սպառողների շրջանում ցածր ժողովրդականություն վայելելու պատճառով 1997 թվականին դադարեցրեց վաճառքը։


== Տարատեսակ ==

Այս ապրանքանիշի տակ արտադրվում են գազավորված ըմպելիքներ, հասանելի են մրգային համով տարբերակներ` նարինջ, կիտրոն, թուրինջ, խնձոր, բանան, մոռենի, խաղող, արքայախնձոր, ելակ, դեղձ և բաղրջուկ։


== Լոգո ==
2008 թվականին ՊեպսիԿո-ն անցկացրեց իր ապրանքանիշի վերաբրենդավորումը, որի արդյունքում փոխվեցին մի քանի բրենդների անվանումները և լոգոները (Pepsi, Mirinda, 7UP, Mountain Dew): Ռուսաստանում օգտագործվում է լոգոյի հին տարբերակը։


== Փաթեթավորում ==
0,33 լ — բանկա
0,6 լ — պոլիէթիլենային տարա
1,25 լ — պոլիէթիլենային տարա
1,75 լ — պոլիէթիլենային տարա
2,25 լ — պոլիէթիլենային տարա


== Հետաքրքիր փաստեր ==
«Mirinda» բառը էսպերանտոյից թարգմանաբար նշանակում է «զարմանքի արժանի»։


== Տես նաև ==
Ֆանտա
Պեպսի
7 Up
Կալկ օյա

Կալկ օյա (ռուս.՝ Кальк-оя), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Նորվա գետի ձախ ափին՝ 6,5 կմ հեռավորության վրա։ Գետի երկարությունը 21 կմ է, ավազանի տարածքը 54 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000004461
Հիդրոլոգիական ուսումնասիրությունների կոդը - 102000446
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Մակեդա (քաղաք)

Մակեդա (իսպ.՝ Maqueda), քաղաք և մունիցիպալիտետ Իսպանիայում, մտնում է Տոլեդո նահանգի, ինչպես նաև Կաստիլա Լա Մանչա ինքնավար համայնքի մեջ։ Մունիցիպալիտետը գտնվում է Տորիխոս շրջանում։ Տարածքը՝ 78 կմ² ։ Բնակաչությունը 541 մարդ (2010 թվականի տվյալներով)։ 
Հեռավորությունը վարչական կենտրոնից՝ 45 կմ։


== Բնակչություն ==


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ(չաշխատող հղում)
Diputación de Toledo
Դրուենտո

Դրուենտո (իտալերեն՝ Druento), կոմունա Իտալիայի Պիեմոնտ մարզի Թուրին գավառում։
Բնակչությունը՝ 8.262 մարդ (2008 թվականի տվյալներով)։ Բնակչության խտությունը՝ 305 մարդ/կմ²։ Տարածքը՝ 27 կմ²։ Փոստային ինդեքս՝ 10040։ Հեռախոսային կոդ՝ 011։
Բնակավայրի հովանավորն է համարվում սուրբ Աստվածամայրը։


== Ժողովրդագրութոյւն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 011.994.07.11
Էլեկտրոնային ահսցե։ segreteria.sindaco@comune.druento.to.it
Գլխավոր կայք։ http://www.comune.druento.to.it/


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն (իտալ.)
ինստիտուտի վիճակագրություն (անգլ.)(չաշխատող հղում)
Կիպրոսի պետական կառուցվածք

Կիպրոսը Հանրապետություն է։ Ըստ 1960 թվականի սահմանադրության, պետության գլուխը պրեզիդենտն է։ Պրեզիդենտը պետք է լինի ազգությամբ հույն, փոխպրեզիդենտը՝ թուրք։ Օրենսդրական իշխանության բարձրագույն մարմինը միապալատ պառլամենտն է՝ ներկայացուցիչների պալատը (35 դեպուտատն ընտրվում է հույն, 15-ը՝ թուրք համայնքից)։ Գործադիր իշխանության բարձրագույն մարմինը Մինիստրների խորհուրդն է՝ պրեզիդենտի և փոխպրեզիդենտի գլխավորությամբ։ 1963 թվականից Կիպրոսի պառլամենտի, կառավարության և պետական այլ հաստատությունների աշխատանքներին թուրքական համայնքի ներկայացուցիչները չեն մասնակցում։ 1967 թվականից ստեղծվել է թուրքական գործադիր ադմինստրացիա, իսկ 1975 թվականից միակողմանիորեն հռչակվել է Թուրքական ֆեդերատիվ պետություն։ Կիպրոսի Հանրապետության դատական բարձրագույն ատյանը Գերագույն դատարանն է։


== Աղբյուրներ ==
Հայկական Սովետական Հանրագիտարան (Հատոր 5 էջ 440)
Թյուներ

Թյուներ, երկար (ԵԱ), միջին (ՄԱ), կարճ (ԿԱ) և գերկարճ (ԳԿԱ) ալիքների ընդգրկույթներում հաճախական և ամպլիտուդային մոդուլման ծավալահնչական և միահունչ ռադիոհաղորդումների ընդունման (գրառման կամ ունկնդրման) համար նախատեսված հարմարանք։ Ռադիոծրագրի ձայնագրման համար թյուները միացվում է մագնիտոֆոնին, անհատական ունկնդրման համար՝ ծավալահնչական ականջակալներին, իսկ բարձրաձայն ունկնդրման համար՝ ձայնական համակարգերի լրակազմի ձայնային հաճախությունների ուժեղալարին։ Թյուների որոշ մոդելներ թողարկվում են ցածր հաճախությունների ուժեղալարներով (ուժեղարար թյուներ)։
Թյուներները վաճառքի են հանվում առանձին սարքի ձևով և ծավալահնչական լրակազմի մեջ։
Իձաս Յու

Իձաս Յու (ռուս.՝ Идзас-Ю), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պուրիս գետի ձախ ափին՝ 25 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000022255
Հիդրոլոգիական ուսումնասիրությունների կոդը - 103002225
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բյուլուկբաշի

Բյուլուկբաշի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արևելյան Եփրատի վտակ Շառիան գետի աջ կողմում, Ալաշկերտ քաղաքից 44-45 կմ արևմուտք։


== Աշխարհագրություն ==
Տարածքը լեռնային էր։


== Պատմություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Bethesda Game Studios

Bethesda Game Studios, ամերիկյան ընկերություն, որը մասնագիտացված  համակարգչային խաղերի մշակման ոլորտում։ Հիմնադրվել է 2001 թվականին, Մերիլենդ նահանգի Ռոքվիլլ քաղաքում։ Ավելի վաղ շրանում ընկերությունը միավորված էր Bethesda Softworks-ի հետ, սակայն The Elder Scrolls III։ Morrowind խաղի թողակումից հետո, 2002 թվականին ընկերությունը առանձնացավ ունենալով առանձին անվանում և լոգոտիպ։ Ստուդիան ղեկավարավում է Էշլի Չենգի և Թոդդ Հովարդի կողմից։ Bethesda Game Studios, Bethesda Softworks և ZeniMax Media ստուդիաները տեղակայված են նույն շենքում։


== Պատմություն ==
Ստուդիան հիմնադրվել է 2001 թվականին։ Նույն թվականին Bethesda Softworks մշակողները տեղափոխվեցին Bethesda Game Studios։ Նույն թվականին Bethesda Softworks և Bethesda Game Studios բաժանվեցին դառնալով մշակող և հրատարակիչ համապատասխանորեն։Bethesda Game Studios ոչ բոլոր խաղերն է հրապարակում Bethesda Softworks-ը։ Օրինակ, The Elder Scrolls IV։ Oblivion խաղի Windows և Xbox 360 տարբերակները հրապարակվել են 2K Games-ի կողմից, իսկ PlayStation 3-ի համար նախատեսված տարբերակը Ubisoft ընկերության կողմից։
2000-ական թվականներին Bethesda Game Studios-ը բաղկացած էր երկու ստուդիայից, մեկը զբաղվում էր RPG խաղերի մշակմամբ, իսկ մյուսը IHRA Drag Racing շարքով։
2015 թվականի դեկտեմբերին ընկերությունը բացեց նոր գրասենյակ Մոնրեալում։
2018 թվականին հայտնի դարձավ BattleCry Studios-ի ռեբրենդինգի մասին, դառնալով Game Studios Austin։ Ստուդիան տեղայաված է Տեխաս նագանգի Օստին քաղաքում։
2018 թվականի օգոստոսի 10-ին հայտնի դարձավ, որ Escalation Studios վերանվանվափոխվել է դառնալով Bethesda Game Studios Dallas։


== Խաղեր ==


=== Հավելումներ ===


== Ծանոթագրություններ ==
Թափաջիկ

Թափաջիկ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Save Me (երգ)

«Save Me» (ոճավորված է որպես «Save ME», անգլ. թարգմանաբար՝ «Փրկի՛ր ինձ»), երգ հարավկորեական BTS բոյ-բենդի The Most Beautiful Moment in Life: Young Forever ալբոմից։ Կորեերեն բնօրինակ տարբերակը 2016 թվականի մայիսի 2-ին Հարավային Կորեայում թողարկվել է որպես« Big Hit Entertainment» լեյբլի սինգլ ։ Ճապոներեն տարբերակը ներառվել Է «Youth »ալբոմում, որը թողարկվել է «Pony Canyon» լեյբլի կողմից 2016 թվականի սեպտեմբերի 7-ին։


== Երաժշտական տեսահոլովակ ==
«Save Me» երաժշտական տեսահոլովակը, որը նկարահանվել է առանց ջամփ քաթերի, թողարկվել է մայիսի 15-ին։ Երգի համար պարը բեմադրվել Է The Quick Style Crew-ում։ Տեսահոլովակի ռեժիսորը GDW-ն է։


== Առևտրային հաջողություններ ==
BTS-ը գլխավորել Է Billboard World Digital Songs-ը «Save Me» երգով, առաջին տեղը զբաղեցրել է նրանց մեկ այլ «Fire» սինգլը։ «Save Me»-ի տեսահոլովակը երկրորդ տեղն Է զբաղեցրել քեյ փոփ տեսահոլովակների դիտումների քանակով Ամերիկայում և աշխարհում։ 2016 թվականի մայիսին հայտնվել է Billboard-ի ցանկում։


== Առաջխաղացում ==
BTS-ը որոշել է երաժշտական շոուներում մեկ շաբաթվա ընթացքում առաջ տանել ստեղծագործությունը՝ ելույթ ունենալով Mnet-ում,  KBS-ում,  MBC-ում և  SBS-ում՝ սկսած M Countdown-ից մայիսի 12-ին։ Երգը ներկայացվել է 2018 MBC  Plus X Genie Music Awards-ի ելույթում։

Pdogg՝ պրոդյուսեր
Բան Շի Հյոկ՝ պրոդյուսեր
RM՝ պրոդյուսեր
Շուգա՝ պրոդյուսեր
Devine Channel՝ պրոդյուսեր
Ջոնգուկ՝ երգիչ
Slow Rabbit՝ վոկալի և ռեփի վերադաշնակում,  «Carrot Express» հնչյունային ռեժիսոր
Sam Klempner՝ ռեժիսոր


== Հիթ-շքերթներ ==


== Վաճառք ==


== Թողարկման պատմություն ==


== Ծանոթագրություններ ==

 Видеоклип
Ռոքնռոլլա

Ռոքնռոլլա (անգլ.՝ RocknRolla), 2008 թ. բրիտանական քրեական դրամա, որի ռեժիսորը Գայ Ռիչին է։ Գլխավոր դերերում Ջերարդ Բաթլեր, Թոմ Հարդի,Մարկ Սթրոնգ, Թենդի Նյուտոն։


== Սյուժե ==
Ֆիլմը պատմում է Լոնդոնի հանցավոր խմբավորումներից մեկի մասին, որի անդամները 2 միլիոն ֆունտ սթերլինգ են պարտք քրեական հեղինակություն հանդիսացող Լեննի Քոուլին։ Ֆիլմի ընթացքում ցուցադրվում են Լոնդոնի քրեական աշխարհի տարբեր դրսևորումները։


== Ծանոթագրություններ ==
Սալոնիկի հրեական թանգարան

Սալոնիկի հրեական թանգարան (հուն․՝ Εβραϊκό Μουσείο Θεσσαλονίκης), քաղաքային թանգարան Հունաստանի Սալոնիկ քաղաքում։
Բացվել է 2001 թվականին և ներկայացնում է Հունաստանի հրեա համայնքի պատմությունն ու մշակութային ավանդույթները։


== Պատմություն ==
Սալոնիկ հրեական թանգարանի զբաղեցրած շենքն իրենից ներկայացնում է նեոդասական ոճով կառուցված հասարակ շինություն։ Այն կառուցվել է 1904 թվականին և գտնվում է Սալոնիկի Վենիզելոսի և Սուրբ Մինոսի փողոցի վրա՝ Սալոնիկի առևտրային կենտրոնի սրտում։
1917 թվականին այս շենքն ավերվել է հրդեհի հետևանքով։ Այս շենքի հետ մեկտեղ հրդեհվել են նաև Ատտիկայի բանկի և հրեական ֆրանսալեզու «L` Independant» թերթի տպագրատունը։
Շենքի վերակառուցումից հետո 2001 թվականի մայիսի 13-ին տեղի է ունեցել Սալոնիկի հրեական թանգարանի բացումը։ Թանգարանի բացման գործում մեծ ներդրում է ունեցել Սալոնիկի հրեական համայնքը։ Բացման արարողությանը ներկա են գտնվել Սալոնիկի քաղաքապետը և Հունաստանի մշակույթի նախարար Եվանգելոս Վենիզելոսը։


== Ցուցադրություն ==
Թանգարանում ներկայացված է հրեա ժողովրդի պատմությանն ու մշակույթին վերաբերվող ցուցադրություն։ Այստեղ կան կրթնական և ծիսական բնույթի ցուցանմուշներ և պատմական փաստաթղթեր՝ թերթեր, լուսանկարներ, տպագրություններ և այլն։
Թանգարանում գործում է նաև մասնագիտացված գրադարան, արխիվներ և ցուցադրության սրահ, որտեղ ներկայացվում են տեսանյութեր Հոլոքոստի վերաբերյալ։ Բացի այդ, Սալոնիկի հրեական թանգարանում ներկայացված են մոնումենտալ շինություններին նվիրված մի շարք արխիվային փաստաթղթեր։


== Տե՛ս նաև ==
Հրեական թանգարան և հանդուրժողականության կենտրոն


== Ծանոթագրություններ ==
Օբոլդաշոր

Օբոլդաշոր (ռուս.՝ Оболдашор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չովյու գետի ձախ ափին՝ 35 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000020183
Կոդը ըստ հիդրոլոգիական հետազոտության (ՌԴ) — 103002018
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==